सूरत। समाज को नई दिशा देने में सूरत हमेशा से ही आगे रहा है। विवाह जैसे शुभ प्रसंगों में भी अब कुछ ऐसा होने लगा है, जो सराहनीय होता है। हीरों के व्यापार से जुड़े सुतरिया परिवार में दो युवाओं की शादी पूरे रजवाड़ी ठाठ के साथ पार्टी प्लाट में हुई। इस दौरान भेंट में मिली दो लाख रुपए की राशि को उन्होंने गौशाला में भेंट कर दी। गौशाला संचालकों ने इसे सराहनीय बताते हुए राशि स्वीकार कर ली। मातृभूमि का कर्ज अदा किया…
अमरेली जिले के दामनगर तहसील के दहींथरा गांव के रहने वाले माधवजी भाई बाबूभाई सुतरिया के दो बेटों अंकुर और रौनक की शादी मंगलवार को वराछा के अब्रामा स्थित योगेश्वर फार्म में हुई। इसमें भेंट में मिली करीब दो लाख रुपए की राशि गौशाला को दान में दे दी गई। इस तरह से सुतरिया परिवार ने अपनी मातृभूमि का कर्ज अदा किया।
गायों की दुर्दशा देखकर लिया निर्णय
आज गायों के संरक्षण की बात हर कोई करता है, पर उसकी देखभाल के लिए कोई आगे नहीं आता। यह जानते हुए कि गायों में 33 करोड़ देवी-देवताओं का वास होता है, फिर भी आज वह हमारे सामने ही उपेक्षित है। इतने पवित्र पशु को हम आज बेसहारा छोड़ देते हैं। यदि आज गौशाला को इतना सक्षम बना दिया जाए कि कोई गाय रास्ते में खड़ी न दिखाई दे। इससे समाज में एक अच्छा संदेश जाएगा। इसीलिए सुतरिया परिवार ने यह निर्णय लिया।
आगे की स्लाइड्स में देखें PHOTOS...
hin_Deva hin_Deva hin_Deva hin_Deva hin_Deva